CELEX: 62013CA0002
Language: sk
Date: 2014-02-06 00:00:00
Title: Vec C-2/13: Rozsudok Súdneho dvora (šiesta komora) zo 6. februára 2014 (návrh na začatie prejudiciálneho konania, ktorý podal Cour de cassation — Francúzsko) — Directeur général des douanes et droits indirects, Chef de l’agence de la direction nationale du renseignement et des enquêtes douanières/Humeau Beaupreau SAS (Spoločný colný sadzobník — Colné zaradenie — Kombinovaná nomenklatúra — Kapitola 64 — Dovoz dielov potrebných na výrobu topánok určených na športovú činnosť — Položka 6404 — Topánky s vonkajšou podrážkou z kaučuku, plastov, usne alebo kompozitnej usne a so zvrškom z textilných materiálov — Položka 6406 — Časti topánok — Všeobecné pravidlo 2 písm. a) pre interpretáciu kombinovanej nomenklatúry — Nekompletný alebo nedokončený výrobok, ktorý má „podstatný charakter kompletného alebo hotového výrobku“ — Výrobok „predkladaný v nezmontovanom alebo rozmontovanom stave“ — Vysvetlivka k interpretácii harmonizovaného systému — Činnosti „zmontovania“ nezahŕňajúce žiadnu „činnos“ opracovania umožňujúcu dokončenie výroby dielov určených na zmontovanie)

29.3.2014   
            
            
               SK
            
            
               Úradný vestník Európskej únie
            
            
               C 93/15
            
         Rozsudok Súdneho dvora (šiesta komora) zo 6. februára 2014 (návrh na začatie prejudiciálneho konania, ktorý podal Cour de cassation — Francúzsko) — Directeur général des douanes et droits indirects, Chef de l’agence de la direction nationale du renseignement et des enquêtes douanières/Humeau Beaupreau SAS
   (Vec C-2/13) (1)
   
   (Spoločný colný sadzobník - Colné zaradenie - Kombinovaná nomenklatúra - Kapitola 64 - Dovoz dielov potrebných na výrobu topánok určených na športovú činnosť - Položka 6404 - Topánky s vonkajšou podrážkou z kaučuku, plastov, usne alebo kompozitnej usne a so zvrškom z textilných materiálov - Položka 6406 - Časti topánok - Všeobecné pravidlo 2 písm. a) pre interpretáciu kombinovanej nomenklatúry - Nekompletný alebo nedokončený výrobok, ktorý má „podstatný charakter kompletného alebo hotového výrobku“ - Výrobok „predkladaný v nezmontovanom alebo rozmontovanom stave“ - Vysvetlivka k interpretácii harmonizovaného systému - Činnosti „zmontovania“ nezahŕňajúce žiadnu „činnos“ opracovania umožňujúcu dokončenie výroby dielov určených na zmontovanie)
   2014/C 93/24
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour de cassation
   
      Účastníci konania pred vnútroštátnym súdom
   
   
      Žalobcovia: Directeur général des douanes et droits indirects, Chef de l’agence de la direction nationale du renseignement et des enquêtes douanières
   
      Žalovaný: Humeau Beaupreau SAS
   
      Predmet veci
   
   Návrh na začatie prejudiciálneho konania — Cour de cassation (Francúzsko) — Výklad všeobecného pravidla 2 písm. a) pre výklad kombinovanej nomenklatúry a bodu VII vysvetliviek harmonizovaného systému — Spoločný colný sadzobník — Colné zaradenie — Proces výroby topánok — Montáž alebo spracovanie na dokončenie výroby
   
      Výrok rozsudku
   
   Všeobecné pravidlo 2 písm. a) pre interpretáciu kombinovanej nomenklatúry tvoriacej prílohu I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku v znení platnom v čase skutkových okolností sa musí vykladať v tom zmysle, že zvršok a vonkajšia a vnútorná podrážka patria ako výrobky predkladané v nezmontovanom stave, ktoré majú podstatný charakter obuvi, do položky 6404 uvedenej kombinovanej nomenklatúry, ak po dovoze týchto dielov klenok musí byť vložený do zvršku a na vonkajšej podrážke, ako aj zvršku sa musí vykonať zdrsnenie na účely ich zmontovania.
   
      (1)  Ú. v. EÚ C 71, 9.3.2013.